За апошнія два гады Туркменістан страціў двух асноўных пакупнікоў прыроднага газу — Расію і Іран. Застаўся толькі Кітай, які купляе 30 мільярдаў кубаметраў у год па вельмі заніжанай цане, паколькі Кітай фінансаваў пракладку газаправоду з Туркменістану праз Узбекістан і Казахстан у Кітай. Былі ўкладзеныя вялікія грошы, і, у адпаведнасці з пагадненнем, была вызначаная нізкая цана для Кітаю, таму цяпер дзяржаўны бюджэт краіны вельмі цярпіць праз гэта, пры тым, што Туркменістан мае чацвёртыя паводле велічыні радовішчы прыроднага газу ў свеце.